Montes Bercerienses
Montes Bercerienses sive Anglice Berkshire Downs sunt montium vel collium series quae limites comitatuum Anglicarum Berceriae et Oxoniae definiuntur, oppido Ashbury ad extremitatem occidentalem posito, Streatley ad terminum orientalem et ad ripas fluminis Tamesis. Hi montes temporibus mediaevalibus Anglosaxonice Æscesdun appellabantur, quod nomen Asserius, regis Alfredi biographus, verbis Latinis "mons fraxini" interpretat, fortasse recte. Locus excelsissimus est Mons Albi Equi seu White Horse Hill iuxta castra collina Uffington Castle et super equum album Uffingtonensem eminens. In his montibus (sed loco incerto) Alfredus Danos anno 871 proelio devicit. Via praehistorica, Anglice The Ridgeway nuncupata, culmina montium Berceriensium sequitur.

Notae

Nexus externi 
 

Montes Angliae
Berceria
Oxoniensis comitatus